সাইট্রিক অ্যাসিড
সাইট্রিক অ্যাসিড একটি দুর্বল জৈব অম্ল। এটির রাসায়নিক সংকেত হলো C6H8O7। প্রকৃতিতে লেবুজাতীয় ফলে এই অম্লটি পাওয়া যায়। প্রাণরসায়নে, সবাতশ্বসনকারী জীবদেহের সাইট্রিক অ্যাসিড চক্র-এর একটি অন্তর্বতী যৌগ হলো সাইট্রিক অ্যাসিড। প্রতি বছর ২০ লক্ষ টনেরও বেশি সাইট্রিক অ্যাসিড তৈরি করা হয়, যা মূলত অ্যাসিডিফায়ার, স্বাদবর্ধক ও চিলেটিং এজেন্ট হিসেবে ব্যবহৃত হয়।